5. ΑΝΑΓΚ. ΝΟΜΟΣ υπ’ αριθ. 2239 της 9/14 Μαρτ. 1940 (ΦΕΚ Α΄ 90) Περί ελέγχου και επιτηρήσεως λειτουργίας ασυρμάτων εμπορικών πλοίων και αεροσκαφών. Άρθρ.1.-1.Η επιτήρησις και η λήψις μέτρων δια τον έλεγχον των εκπομπών και λήψεων των ασυρμάτων, των μεν εμπορικών πλοίων, ανήκει εις το Υπουργείον των Ναυτικών, των δε πολιτικών Αεροσκαφών, εις το Υπουργείον Αεροπορίας, άτινα ασκούσι τα δικαιώματα ταύτα δια των κάτωθι οργάνων. α)Το Υπουργείον των Ναυτικών, δια της Δ/σεως Ραδιοτηλεγραφικής Υπηρεσίας Ναυτικού και των κατά τόπους Ναυτικών, Λιμενικών ή και ασκούντων λιμενικά καθήκοντα τελωνειακών και εν ελλείψει τούτων των Αστυνομικών Αρχών. β)Το Υπουργείον Αεροπορίας, δια της αρμοδίας Διευθύνσεώς του, των κατά τόπους Διοικητών Βάσεων, Αεροδρομίων και Αερολιμένων και δια των εγκατασταθησομένων μερίμνη τούτου Σταθμών επιτηρήσεως εκπομπών Ασυρμάτου. Σελ. 287 Ραδιοτηλεγραφική Υπηρεσία Πλοίων 19.Γ.δ.5 2.Το Γενικόν Επιτελείον Β. Ναυτικού και το Γενικόν Επιτελείον Β. Αεροπορίας, εισηγούνται και προτείνουσι οποτεδήποτε την λήψιν των ανωτέρω μέτρων και εκδίδουσι τας αναγκαίας οδηγίας. Άρθρ.2.-1.Δια Β.Δ/των, προτάσει του Υπουργού των Ναυτικών ή του Υπουργού της Αεροπορίας ή διαταγών των Υπουργών των Ναυτικών ή Αεροπορίας, αναλόγως της αρμοδιότητος εκδιδομένων, δύναται να απαγορεύηται, οποτεδήποτε, η χρήσις των πομπών και δεκτών Ασυρμάτου των Εμπορικών Πλοίων, ημεδαπών και αλλοδαπών, εις τους λιμένας και τους όρμους της Ελλάδος, εφ’ όσον είναι ηγκυροβολημένα, και των πολιτικών αεροσκαφών ημεδαπών και αλλοδαπών, εις τους αερολιμένας και αεροδρόμια, εφ’ όσον είναι προσθαλασσωμένα ή προσγειωμένα. 2.Ωσαύτως, δια Β.Δ/των, προτάσει του Υπουργού των Ναυτικών ή του Υπουργού της Αεροπορίας, ή δια διαταγών του Υπουργού των Ναυτικών ή Αεροπορίας αναλόγως της αρμοδιότητος εκδιδομένων, δύναται να καθορίζηται ο τρόπος και η έκτασις της χρήσεως των πομπών και δεκτών Ασυρμάτου των εν πλω Ελληνικών Εμπορικών Πλοίων και των εν πτήσει Ελληνικών Πολιτικών Αεροσκαφών, οπουδήποτε ευρισκομένων, ως και των αλλοδαπών εμπορικών πλοίων των διαπλεόντων τα Ελληνικά χωρικά ύδατα, και των αλλοδαπών Πολιτικών αεροσκαφών των ιπταμένων εντός του Ελληνικού εναερίου χώρου. 3.Δια των αυτών ως άνω Β.Δ/των ή Διαταγών δύναται να καθορίζηται και ο τρόπος της οργανώσεως της αρμοδίας, προς έλεγχον των εκπομπών και λήψεων ασυρμάτου υπηρεσίας. Άρθρ.3.-1.Αι κατά τόπους Ναυτικαί, Λιμενικαί, αι ασκούσαι Λιμενικά καθήκοντα. Τελωνειακαί και εν ελλείψει τοιούτων αι Αστυνομικαί Αρχαί, δύνανται κατόπιν διαταγής του Υπουργού των Ναυτικών ή καθ’ ον τρόπον ήθελον ορίσει τα βάσει του παρόντος εκδοθησόμενα Β.Δ/τα ή Διαταγαί άμα τω κατάπλω ημεδαπών ή αλλοδαπών εμπορικών πλοίων εις τους Λιμένας ή όρμους της περιοχής των να προβαίνωσιν εις την σφράγισιν των θαλάμων ασυρμάτου και των πάσης φύσεως πομπών και δεκτών, της σφραγίδος αφαιρουμένης μόνον ολίγον προ του απόπλου και υπό των αυτών ως άνω οργάνων. Αι ρηθείσαι αρχαί δύνανται να αιτώσι και την συνεργασίαν της επιτοπίου υπηρεσίας ΤΤΤ δια την σχετικήν έρευναν και σφράγισιν. 2.Τα εν γένει εμπορικά πλοία άμα τω κατάπλω των υποχρεούνται να δηλώσωσι αμέσως την τυχόν ύπαρξιν και ετέρου φορητού ή μη σταθμού ασυρμάτου, αίτινες ωσαύτως σφραγίζονται, προς εξασφάλισιν της μη λειοτυργίας του. Ωσαύτως δύνανται να  Σελ. 288 καταβιβάζωνται και αι κεραίαι κατά την διάρκειαν της παραμονής των εμπορικών πλοίων εις τα Ελληνικά παράλια. 3.Προς εξακρίβωσιν της μη υπάρξεως εντός των πλοίων και ετέρων τυχόν φορητών ή μη, σταθμών, πομπών ή δεκτών ασυρμάτου, ως και δια την θεώρησιν του αλυμάντου των σφραγίδων, τα ανωτέρω αναφερόμενα όργανα δικαιούνται να προβαίνωσι εις λεπτομερή έρευναν των σκαφών άμα τω κατάπλω, ως και εις την αιφνιδιαστικήν έρευναν τούτων, οιανδήπτοε ώραν ημέρας και νυκτός. Οι ανακαλυπτόμενοι μη δηλωθέντες τοιούτοι σταθμοί, πομποί ή δέκται ή και εκείνοι ων αι σφραγίδες παρεβιάσθησαν κατάσχονται και δημεύονται υπέρ του Δημοσίου, επιφυλασσομένης της εφαρμογής και των κειμένων ποινικών Νόμων δια δολίαν ή εξ αμελείας ρήξιν των σφραγίδων, ων φύλακες θεωρούνται οι πλοίαρχοι, ψευδή δήλωσιν ενώπιον της αρμοδίας Αρχής, ως και δια παν έτερον έγκλημα. 4.Αι κατά την παρ. 1 του παρόντος άρθρου Αρχαί, εν ελλείψει των υπόστοιχ. β΄ του άρθρ. 1 παρ. 1 του παρόντος Νόμου Αρχών, δύνανται να προβαίνωσι αυτεπαγγέλτως εις τας υπό του παρόντος άρθρου, οριζομένας ενεργείας, έναντι προσθαλασσουμένων ή προσγειουμένων εις τας περιοχάς των αεροσκαφών. Άρθρ.4.-1.Ειδικώς δια τα ναυαγοσωστικά πλοία, τα εις τους Ελληνικούς λιμένας ή όρμους ορμούντα τα οποία ως εκ της φύσεως του προορισμού των, δέον να εκτελώσι συνεχή δι’ ασυρμάτου ακρόασιν, επιτρέπεται όπως είναι εφωδιασμένα και δια δευτέρου δέκτου εγκαθισταμένου εκτός του κυρίου θαλάμου ασυρμάτου, δια του δευτέρου δε τούτου δέκτου θα εκτελήται η ακρόασις δια τυχόν εκπεμπόμενα σήματα κινδύνου, και του δευτέρου δε τούτου δέκτου δύναται να απαγορευθή η λειτουργία επ’ αόριστο. 2.Ο κύριος θάλαμος ασυρμάτου θα σφραγίζεται κατά τας διατάξεις του προηγουμένου άρθρου. 3.Δια την πρόσληψιν του προσωπικού των ραδιοτηλεγραφητών των ναυπηγοσωστικών πλοίων, προ της ναυτολογήσεως, δέον να αιτήται έγκρισις παρά του Υφυπουργείου Εμπορικής Ναυτιλίας. Ούτοι πάντως δέον να είναι Ελληνικής υπηκοότητος και εθνικότητος. 19.Γ.δ.5 Ραδιοτηλεγραφική Υπηρεσία Πλοίων Άρθρ.5.-Αι κατά το άρθρ. 1 παρ. 1 α΄ του παρόντος Αρχαί, υποχρεούνται να αναφέρωσι εις το Υπουργείον των Ναυτικών (Γ.Ε.Ν.-Β΄Δ/σιν) πάσαν παράβασιν αφορώσαν, τα ημεδαπά ή αλλοδαπά εμπορικά πλοία. Το Υπουργείον των Ναυτικών, εάν συντρέχη περίπτωσις ποινικής των παραβατών διώξεως, διαβιβάζει τους σχετικούς φακέλλους εις τον αρμόδιον Επίτροπον ή Εισαγγελέα δια τα παραιτέρω. Άρθρ.6.-Δια την παρακολούθησιν του προσωπικού των ραδιοτηλεγραφητών εμπορικών πλοίων τηρείται παρά τω Υφυπουργείω Εμπορικής Ναυτιλίας, μητρώον ραδιοτηλεγραφητών εμπορικών πλοίων, εν ω αναγράφονται τα εθνικά και κοινωνικά φρονήματα ως και η επαγγελματική αξία αυτών. Δια Β.Δ/τος, προτάσει του Υφυπουργείου Εμπορικής Ναυτιλίας εκδιδομένου, καθορίζεται ο τρόπος της τηρήσεως του εν λόγω μητρώου και της λήψεως και παροχής των σχετικών πληροφοριών. Άρθρ.7.-Αι κατά το άρθρ. 1 παρ. 1β΄ του παρόντος Αρχαί, αρμόδιαι δια τον έλεγχον των προσγειουμένων ή προσθαλασσουμένων Εμπορικών ή Ιδιωτικών αεροσκαφών, ως και των άνωθεν της Ελληνικής Επικρατείας ιπταμένων, δύνανται να προβαίνωσι εις τας καθοριζομένας υπό του άρθρ. 3 του παρόντος Νόμου ενεργείας και να επιβάλλωσι τας αναλόγους υποχρεώσεις εις τα πολιτικά ημεδαπά και αλλοδαπά αεροσκάφη, υποχρεούνται δε ωσαύτως να αναφέρωσι εις το Υπουργείον Αεροπορίας (Γ.Ε.Α.) πάσαν παράβασιν, όπερ ενεργεί αναλόγως ως εν τω άρθρ. 5 του παρόντος ορίζεται. Την αυτήν υποχρέωσιν υπέχουσι και αι κατά την περίπτωσιν της παρ. 4 του άρθρ. 3 του παρόντος Νόμου αναφερόμεναι Αρχαί. Άρθρ.8.-1.Οι παραβάται των διατάξεων του άρθρ. 2 του παρόντος κυβερνήται και τηλεγραφηταί των εμπορικών πλοίων και πολιτικών αεροσκαφών και πας άλλος συναίτιος τιμωρούνται με φυλάκισιν μέχρις ενός έτους και με χρηματικήν ποινήν χιλίων μέχρι εκατόν χιλιάδων δραχμών, εάν δεν συντρέχη περίπτωσις βαρυτέρας τιμωρίας κατ’ άλλην διάταξιν του Ποινικού Νόμου. Δι’ αποφάσεως του Δικαστηρίου δύναται να αφαιρήται και το δίπλωμα των ημεδαπών παραβατών, επί ωρισμένον χρόνον ή οριστικώς. 2.Επί των παραβάσεων της προηγουμένης παραγράφου και του άρθρ. 3 παρ. 3 του παρόντος Νόμου, επ’ αυτοφώρω καταλαμβανόμενων, εφαρμόζεται η διαδικασία του Ν.Δ. της 22ας Νοεμ. 1923 «περί εκδικάσεως πλημμελημάτων τινών επ’ αυτοφώρω». 